ཁ་སང་སྟེ་སྤྱི་ཚེས་༣༠ཉིན་བཀྲ་ཤིས་ཆིབས་བསྒྱུར་སྤྱི་ཟླ་༨ཚེས་༧ནས༨བར་དུ་སུ་པན་ཡུལ་དུ་གནང་རྒྱུ་གཞན་ཡང་ཆོས་ཚོགས་དང་དགོན་སྡེ་ཁག་གིས་གསོལ་འདེབས་རེ་བསྐུལ་ཡང་ཡང་ཞུས་དོན་ལྟར།ཧྥ་རན་སི་ཚེས་༡༠ནས་༡༦བར་དུ།སུ་པན་དུ་ཚེས་༡༧ནས་ཚེས་༢༡བར་སི་པན་དུ་བརྟན་གཞི་བྱས་པའི་ཀརྨ་བཤད་སྒྲུབ་དར་རྒྱས་གླིང་དང་མི་བསྐྱོད་རྡོ་རྗེའི་ཆོས་ཚོགསསོགས་ལ་ཕེབས་འཆར་འདུག༧དཔལ་རྒྱལ་ཀརྨ་པ་བཅུ་བདུན་ཕྲིན་ལས་མཐའ་རྡོ་རྗེ་མཆོག་ནི།དེ་ཡང་རྒྱ་བོད་ཧོར་གསུམ་གྱི་ངག་རྒྱུན་དུ།གནམ་ལ་ཉི་ཟླ་གཉིས།༧རྒྱལ་དབང་ཞྭ་དམར་ནག་གཉིས་ཞེས་མཚན་སྙན་གཟི་བྱིན་གྱི་རང་མདངས་ཉི་ཟླ་ལྟར་གྲགས་པའི་བྱམས་སེམས་བདག་ཉིད་ཆེན་པོ་ཀརྨ་པ་ཞྭ་དམར་གཉིས་པོ་ངོ་བོ་གཅིག་ལ་རྣམ་པ་ཐ་དད་པའི་ཚུལ་གྱིས་འཇིག་རྟེན་ཁམས་འདིར་སྲིད་པ་ཉེ་བར་བཟུང་ནས་བསྟན་འགྲོའི་དཔལ་གྱི་ཞིང་དུ་ཞིང་ཁམས་བྱེ་བ་ཕྲག་བརྒྱ་ལ་ཀརྨ་པ་བྱེ་བ་ཕྲག་བརྒྱ་འབྱུང་ཞེས་དེ་བཞིན་གཤེགས་པ་ཉིད་ཀྱིས་ལུང་བསྟན་པ་དང་།རྗེ་བརྒྱད་པས་ཀྱང་།མ་འོངས་སངས་དྲུག་པ་སེངྒེའི་མཚན།།ད་ལྟ་རྣམ་འཕྲུལ་དུ་མས་ཞིང་ཀུན་སྐྱོང་།ཞེས་མཐའ་དང་ཚད་མེད་པའི་རྡུལ་སྙེད་སེམས་ཅན་སྣང་ངོར་དེ་སྙེད་ཕྲིན་ལས་ཀྱི་རོལ་བ་འབྱུང་ངེས་པའི་བདེན་ཚིག་རྡོ་རྗེའི་གསུང་གིས་དབུག་དབྱུངས་བ་བཞིན་དམར་ནག་ཅོད་པན་འཆང་བའི་སེམས་དཔའ་རྣམ་གཉིས་ཀྱི་གསང་བ་གསུམ་པོའི་ཕྲིན་ལས་སྒྱུ་འཕྲུལ་རོལ་བའི་བཀོད་པ་དེ་ཉིད་སྣ་ཚོགས་གདུལ་བྱའི་མགོན་དུ་རྟག་ཁྱབ་ལྷུན་གྲུབ་ཀྱི་ངོ་བོ་གང་ལ་གང་འདུལ་ཚུལ་གྱིས་བྱུང་དང་འབྱུང་བཞིན་པ་ནི་རྒྱལ་སྲས་སེམས་དཔའ་ཆེན་པོ་རྣམས་ཀྱི་གདུལ་བྱ་འདུལ་བའི་ཐབས་ལ་མཁས་པའི་ཡེ་ཤེས་དང་སྨོན་ལམ་དག་པའི་དབང་གིས་ཉི་མ་ལས་འོད་དང་ནོར་བུ་ལས་དགོས་འདོད་འབྱུང་བ་བཞིན་བསྟན་འགྲོའི་དོན་ལས་ནམ་ཡང་མི་གཡོལ་བའི་ཕྲིན་ལས་ཀྱི་རང་གཤིས་སོ།།